
Fiat justitia, ruat caelum! 


Magistraţii vor câștiga 8-9.000 de euro în doar două luni 
pentru prezenţa în birourile electorale 


Publicat de Snake pe aprilie 19, 2024 
Publicat în: Justitie. Scrie un comentariu 
i 
5 Votes 


În anul 2020, magistraţii nu s-au înghesuit să facă parte din birourile electorale, însă ulterior au câștigat 
în instanţă dreptul de a primi o așa-numită „indemnizaţie de detaşare” în valoare de 2% din salariul 
lunar. La aceasta se adaugă 300 lei/zi indemnizaţie şi 35 lei/zi diurnă. Astfel că, la alegerile din acest an, 
magistraţii îşi vor burduși buzunarele. 


Un calcul simplu arată că în 60 de zile cât vor funcţiona aceste birouri de circumscripție — unde vor avea 
activități de câteva ore pe zi — ei ar putea primi o îndemnizaţie între 40-45.000 de lei pe lună, pe lângă 
salariu. 


Urmare a invaziei de magistrați în birourile electorale, unii dintre ei activând departe de casă, Biroul 
Electoral Central a decis pe 16 aprilie desființarea birourilor electorale din Buzău. 


Biroul Electoral Central constată următoarele deficienţe: înscrierea magistraţilor întocmită de 
Președintele Tribunalului Buzău a unor persoane care nu sunt magistrați în exercițiu la Tribunalul 
Buzău sau la Parchetul de pe lângă Tribunalul Buzău fiind magistrați la alte instanţe sau persoane 
care nu au calitatea de magistrați în sensul Legii nr.303/2022 privind statutul judecătorilor și 
procurorilor, nerespectarea în cazul mai multor desemnări a criteriului apropierii domiciliului sau reședinței 
persoanei unde a fost desemnată, cum ar fi preşedinţii sau locţiitorii acestora desemnați la birourile 
electorale de circumscripție constituite în oraşul Nehoiu, orașul Pătârlagele, comuna Balta Albă, Bozioru, 
Breaza, Buda, Chiojdu, Luciu, Siriu, Vadu Paşii s.a”, precizează BEC în hotărârea din data de 16 aprilie 
2024. 


Potrivit site-ului stiripesurse, ar fi fost desființate şi birourile din lalomiţa, Dolj, Giurgiu, Mureş, Alba şi 
Argeș pentru că detaşările nu au respectat legislaţia în vigoare. 

